Саксония-Анхалт
Саксония-Анхалт () е една от шестнадесетте федерални провинции на Германия. Столица на федералната провинция е Магдебург.

География 
Саксония-Анхалт е разположена в Североизточна Германия. Граничи с Долна Саксония на северозапад, Бранденбург на изток, Саксония на югоизток и Тюрингия на югозапад.

Обхваща площ от 20 450 км² и има 2,335 млн. жители. Гъстотата на населението е 114 души/км². Тя е 8-ата по големина провинция в Германия и 10-а по брой на населението.

По-голямата част от провинцията има равнинен характер. В югозападната част на Саксония-Анхалт е разположена планината Харц. Най-голямата река в провинцията е Елба, която преминава от югоизток на северозапад. Друга по-голяма река е Зале, приток на Елба.

Най-високата точка в провинцията е връх Брокен (Brocken) с височина 1141 метра.

Административно деление 
Саксония-Анхалт е разделена на 11 окръга (Landkreise):

 Старомаркски окръг Залцведел (Altmarkkreis Salzwedel (SAW))
 Окръг Анхалт-Битерфелд (Landkreis Anhalt-Bitterfeld (ABI))
 Окръг Бьорде (Landkreis Börde (BK))
 Окръг Бурген (Burgenlandkreis (BLK))
 Окръг Харц (Landkreis Harz (HZ))
 Окръг Йерихонска земя (Landkreis Jerichower Land (JL))
 Окръг Мансфелд-Южен Харц (Landkreis Mansfeld-Südharz (MSH))
 Окръг Заале (Saalekreis (SK))
 Окръг Залцланд (Salzlandkreis (SLK))
 Окръг Щендал (Landkreis Stendal (SDL))
 Окръг Витенберг (Landkreis Wittenberg (WB))
и 3 самостоятелни града (kreisfreie Staedte):
 Десау-Рослау
 Хале (на река Заале)
 Магдебург, провинциална столица

От 1990 до 2003 Саксония-Анхалт е била разделена на три региона - Десау, Хале и Магдебург. На 1 януари 2007 г. тези три региона са премахнати и провинцията е реформирана в днешните 14 окръга.

Големи градове 
Големите градове в Саксония-Анхалт, според преброяването на 31 декември 2014 г.:

История 
Саксония-Анхалт е провинция с не много богата история. Най-важните ѝ предшественици са пруската провинция Саксония и република Анхалт. Саксония-Анхалт възниква през 1947 г. след разпадането на Прусия, но съществува само от 1947 до 1952 г. заради административните реформи в ГДР. Провинцията се обединява отново на 3 октомври 1990 г.

Личности 
Известни личности, родени в Саксония-Анхалт, са:
 Ото фон Бисмарк
 Мартин Лутер
 Фридрих Ницше

Външни препратки 
 Официален правителствен портал

Източници